sukhrobnurali/uzbek-legal-corpus huggingface dataset:
Tibbiy ixtisoslashuvning tegishli turini amalga oshirish uchun zarur boʻlgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablarga qoʻshimcha kiritish haqida
(order, 2018-12-05)

Oʻzbekiston Respublikasi Prezidentining 2018-yil 12-oktabrdagi PQ-3968-son “Oʻzbekiston Respublikasida xalq tabobati sohasini tartibga solish chora-tadbirlari toʻgʻrisida”gi qaroriga muvofiq, buyuraman: 1. Oʻzbekiston Respublikasi sogʻliqni saqlash vazirining 2017-yil 10-iyuldagi 90-son buyrugʻi (roʻyxat raqami 2905, 2017-yil 28-iyul) (Oʻzbekiston Respublikasi qonun hujjatlari toʻplami, 2017-y., 30-son, 756-modda) bilan tasdiqlangan Tibbiy ixtisoslashuvning tegishli turini amalga oshirish uchun zarur boʻlgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablarga ilovaga muvofiq qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. 1. Quyidagi mazmundagi 301-bob bilan toʻldirilsin: 541. Maslahat, diagnostika va konservativ davolashdan iborat boʻlgan ambulator tipdagi tibbiyot tashkilotida quyidagilar boʻlishi lozim: steril tibbiyot asbob-uskunalari uchun stol; xalq tabobati vakili uchun ish stoli; stullar; kushetka; muolaja xonasida statsionar holatdagi bakteriotsid lampa; sterillash va distillash uchun moʻljallangan tibbiyot asbob-uskunalari yoki sterilizatsiyani oʻtkazish uchun imzolangan shartnoma (faoliyatida invaziv muolajalar mavjud boʻlganda); tonometr va fonendoskop; tibbiyot termometri. 542. Maslahat, diagnostika va konservativ davolashdan iborat boʻlgan statsionar tipdagi tibbiyot tashkilotida quyidagilar boʻlishi lozim: steril tibbiyot asbob-uskunalari uchun stol; xalq tabobati vakili uchun ish stoli; hamshiralar posti uchun stol; stullar; kushetka; sovutgich (xolodilnik); muolaja oʻtkaziladigan xonada statsionar holatdagi bakteriotsid lampa; sterillash va distillash uchun moʻljallangan tibbiyot asbob-uskunalari yoki sterilizatsiyani oʻtkazish uchun imzolangan shartnoma (faoliyatida invaziv muolajalar mavjud boʻlganda); karavotlar; tonometr va fonendoskop; tibbiyot termometri.”. 2. Mazkur qoʻshimcha Savdo-sanoat palatasi bilan kelishilgan.
Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga oʻzgartirishlar kiritish haqida
(resolution, 2023-04-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 19-sentabrdagi PQ-3946-son “Oʻzbekiston Respublikasida auditorlik faoliyatini yanada rivojlantirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 23-iyundagi 19/4-son qarori (roʻyxat raqami 2379, 2012-yil 17-iyul) (Oʻzbekiston Respublikasi qonun hujjatlari toʻplami, 2012-y., 29-son, 341-modda) bilan tasdiqlangan Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror 2019-yil 1-yanvardan kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Buxgalteriya hisobi toʻgʻrisida”gi, “Auditorlik faoliyati toʻgʻrisida”gi va “Mikrokredit tashkilotlari toʻgʻrisida”gi qonunlariga hamda Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga muvofiq mikrokredit tashkilotlarining moliyaviy hisobotlarini hamda u bilan bogʻliq moliyaviy axborotlarni auditorlik tashkilotlari tomonidan tekshirish tartibini belgilaydi.”. 2. 6-banddagi “uch” degan soʻz “yetti” degan soʻz bilan almashtirilsin.
Oʻzbekiston Respublikasi banklarida depozit operatsiyalarini amalga oshirish tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2020-07-29)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Vazirlar Mahkamasining 2018-yil 3-oktabrdagi 789-son “Fuqarolarning oʻzini oʻzi boshqarish organlari tomonidan beriladigan tasdiqlovchi hujjatlar turlarini tubdan qisqartirish boʻyicha chora-tadbirlar toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 22-iyuldagi 19/11-son qarori (roʻyxat raqami 2711, 2015-yil 26-avgust) (Oʻzbekiston Respublikasi qonun hujjatlari toʻplami, 2015-y., 34-son, 460-modda) bilan tasdiqlangan Oʻzbekiston Respublikasi banklarida depozit operatsiyalarini amalga oshirish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 10-banddagi “Tijorat banklarida kassa ishlarini tashkil etish, inkassatsiya va qimmatliklarni tashishga doir yoʻriqnomada (roʻyxat raqami 1831, 2008-yil 27-iyun)” degan soʻzlar “Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yoʻriqnomada (roʻyxat raqami 3028, 2018-yil 29-iyun),” degan soʻzlar bilan almashtirilsin. 2. 59-band quyidagi tahrirda bayon etilsin: “59. Banklarda toʻldirilmagan yangi omonat daftarchalari qatʼiy hisobda turuvchi blankalar hisoblanadi va ular pul omborxonasida Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yoʻriqnoma (roʻyxat raqami 3028, 2018-yil 29-iyun) talablariga muvofiq saqlanishi lozim.”. 3. 60-bandning 7-kichik bandi oʻz kuchini yoʻqotgan deb topilsin. 4. 130-band oʻz kuchini yoʻqotgan deb topilsin. 5. 187-banddagi “Tijorat banklarida kassa ishlarini tashkil etish, inkassatsiya va qimmatliklarni tashishga doir yoʻriqnoma”da (roʻyxat raqami 1831, 2008-yil 27-iyun)” degan soʻzlar “Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yoʻriqnomada (roʻyxat raqami 3028, 2018-yil 29-iyun)” degan soʻzlar bilan almashtirilsin. 6. 7-ilova oʻz kuchini yoʻqotgan deb topilsin.
Oʻzbekiston Respublikasi Prezidentining “Toshkent shahrida “Delta city” xalqaro yuqori texnologiyali innovatsiya markazi” loyihasini amalga oshirishga doir tashkiliy chora-tadbirlar toʻgʻrisida” 2018-yil 4-iyuldagi PQ-3833-son qarorini amalga oshirish chora-tadbirlari toʻgʻrisida
(resolution, 2021-06-25)

Oʻzbekiston Respublikasi Prezidentining “Toshkent shahrida “Delta city” xalqaro yuqori texnologiyali innovatsiya markazi” loyihasini amalga oshirishga doir tashkiliy chora-tadbirlar toʻgʻrisida” 2018-yil 4-iyuldagi PQ-3833-son qarorini amalga oshirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini tashkil etish toʻgʻrisida” 2018-yil 2-sentabrdagi PQ-3927-son qaroriga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi “Ni-tech city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasi Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi “Delta city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasiga (keyingi oʻrinlarda Direksiya deb ataladi) oʻzgartirilgani maʼlumot uchun qabul qilinsin. 2. Oʻzbekiston Respublikasi Prezidenti huzuridagi Loyiha boshqaruvi milliy agentligi, Oʻzbekiston Respublikasi Investitsiyalar boʻyicha davlat qoʻmitasi, Sogʻliqni saqlash vazirligining: a) Direksiyaga: Respublika ixtisoslashtirilgan terapiya va tibbiy reabilitatsiya ilmiy-amaliy tibbiyot markazining (keyingi oʻrinlarda Markaz deb ataladi) bino va inshootlarini operativ boshqaruvga berish hamda ularni keyinchalik Markazga shartnoma asosida begʻaraz foydalanish uchun berish; b) “Interservis” respublika xoʻjalik hisobidagi tashqi savdo birlashmasi davlat korxonasini Direksiyaga qoʻshish toʻgʻrisidagi taklifiga rozilik berilsin. 3. Oʻzbekiston Respublikasi Investitsiyalar boʻyicha davlat qoʻmitasi: Oʻzbekiston Respublikasi Sogʻliqni saqlash vazirligi va Direksiya bilan birgalikda ushbu qarorning 2-bandida koʻrsatilgan aksiyalar davlat paketlari, shuningdek, bino va inshootlarni belgilangan tartibda qabul qilish-topshirishni taʼminlasin; Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston Respublikasi Prezidenti huzuridagi Loyiha boshqaruvi milliy agentligi bilan birgalikda qonun hujjatlariga ushbu qarordan kelib chiqqan holda kiritiladigan oʻzgartirishlar hamda qoʻshimchalar toʻgʻrisida Oʻzbekiston Respublikasi Vazirlar Mahkamasiga bir oy muddatda takliflar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari S.R. Xolmuradov va A.A. Abduxakimov zimmasiga yuklansin.
Diniy tashkilotlar tomonidan adliya organlariga taqdim etiladigan hisobot shaklini tasdiqlash haqida
(order, 2018-12-03)

Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori va Vazirlar Mahkamasining 2018-yil 31-maydagi 409-son “Oʻzbekiston Respublikasida diniy tashkilotlarni davlat roʻyxatidan oʻtkazish, qayta roʻyxatdan oʻtkazish va tugatish tartibi toʻgʻrisidagi nizomni tasdiqlash haqida”gi qaroriga asosan buyuraman: 1. Diniy tashkilotning faoliyati toʻgʻrisida hisobot shakli ilovaga muvofiq tasdiqlansin. 2. Mazkur buyruq davlat roʻyxatidan oʻtkazilsin va bu haqda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazir oʻrinbosari A. Tashkulov zimmasiga yuklansin.
“Bojxona rasmiylashtiruvi boʻyicha mutaxassisni oʻqitish, uning malakasini oshirish, shuningdek bojxona rasmiylashtiruvi boʻyicha mutaxassisning malaka attestatini berish, qayta rasmiylashtirish (uning amal qilish muddatini uzaytirish) toʻxtatib turish, tugatish va bekor qilish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-12-03)

Oʻzbekiston Respublikasining 2018-yil 3-oktabrdagi OʻRQ-494-son “Oʻzbekiston Respublikasining ayrim qonun hujjatlariga iqtisodiy munosabatlar va tadbirkorlikni rivojlantirishga qaratilgan oʻzgartish va qoʻshimchalar kiritish toʻgʻrisida” gi Qonuniga va Oʻzbekiston Respublikasi Prezidentining 2018-yil 12-apreldagi PF-5414-son “Oʻzbekiston Respublikasi Davlat bojxona xizmati organlari faoliyatini tubdan takomillashtirish chora-tadbirlari toʻgʻrisida” gi Farmoniga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 23-iyundagi 01-02/20-52-son “Bojxona rasmiylashtiruvi boʻyicha mutaxassisni oʻqitish, uning malakasini oshirish, shuningdek bojxona rasmiylashtiruvi boʻyicha mutaxassisning malaka attestatini berish, qayta rasmiylashtirish (uning amal qilish muddatini uzaytirish) toʻxtatib turish, tugatish va bekor qilish tartibi toʻgʻrisidagi nizomni tasdiqlash haqida” gi qarori (roʻyxat raqami 2814, 2016-yil 21-iyul) (Oʻzbekiston Respublikasi qonun hujjatlari toʻplami, 2016-y., 29-son, 356-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Rahbarlari Toshkent shahri va Toshkent viloyatida xodimlarni doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2018-12-03)

Oʻzbekiston Respublikasi Prezidentining “Oʻzbekiston Respublikasida loyiha boshqaruvi tizimini joriy etish chora-tadbirlari toʻgʻrisida” 2017-yil 24-iyuldagi PF-5120-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 111-band qoʻshilsin: “111. Oʻzbekiston Respublikasi Prezidenti huzuridagi Loyiha boshqaruvi milliy agentligi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri P.R. Bobojonov zimmasiga yuklansin.
Geodeziya va kartografiya ishlarini roʻyxatga olish toʻgʻrisidagi qarorni berish tartibi toʻgʻrisidagi nizomni tasdiqlash haqida
(resolution, 2025-12-16)

“Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonuniga muvofiq, shuningdek, geodeziya va kartografiya faoliyati bilan shugʻullanadigan yuridik shaxslarga ruxsat berish tartib-taomillarini amalga oshirishning shaffof mexanizmlarini belgilash yoʻli bilan qulay shart-sharoitlar yaratish maqsadida Vazirlar Mahkamasi qaror qiladi: 3. Oʻzbekiston Respublikasi Hukumatining baʼzi qarorlariga 2-ilovaga muvofiq oʻzgartirish va qoʻshimchalar kiritilsin. 4. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bir oy muddatda: oʻzi qabul qilgan normativ-huquqiy hujjatlarni mazkur qarorga muvofiqlashtirsin; ushbu qarorning maqsadi, mazmuni va amaliy ahamiyatini tadbirkorlik subyektlari oʻrtasida keng yoritish boʻyicha tadbirlarning tashkil qilinishi va oʻtkazilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 2. Vazirlar Mahkamasining 2013-yil 15-avgustdagi 225-son qaroriga (Oʻzbekiston Respublikasi QT, 2013-y., 8-son, 55-modda) 1-ilova (Tadbirkorlik faoliyati sohasidagi ruxsat etish xususiyatiga ega hujjatlar roʻyxati)ning “Ruxsat etish xususiyatiga ega hujjatlarni berishga vakolatli organ” ustuni 143-pozitsiyasidagi “Yergeodezkadastr” soʻzi “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi huzuridagi Davlat geodeziya nazorati inspeksiyasi” soʻzlari bilan almashtirilsin (Vazirlar Mahkamasining 2013-yil 15-avgustdagi 225-son qaroriga 1-ilova rus tilidagi matnda berilgan).
Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga oʻzgartirish kiritish, shuningdek, Oʻzbekiston Respublikasi Hukumatining qarori oʻz kuchini yoʻqotgan deb hisoblash toʻgʻrisida
(resolution, 2018-12-01)

Oʻzbekiston Respublikasi Prezidentining “Davlat tibbiyot muassasalari va sogʻliqni saqlashni boshqarish organlari xodimlarini moddiy ragʻbatlantirishni kuchaytirish chora-tadbirlari toʻgʻrisida” 2018-yil 7-noyabrdagi PQ-4007-son qaroriga muvofiq hamda davlat tibbiyot tashkilotlari tibbiyot va farmatsevtika xodimlari ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga (Oʻzbekiston Respublikasi QT, 2005-y., 12-son, 64-modda) 1-ilova matni ilovaga muvofiq tahrirda bayon qilinsin. 2. Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2009-yil 21-iyuldagi 206-son qarorining (Oʻzbekiston Respublikasi QT, 2009-y., 7-son, 57-modda) 2-bandi, shuningdek, qarorga 2-ilova oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi sogʻliqni saqlash vaziri A.K. Shadmanov zimmasiga yuklansin. Mehnatga haq toʻlash razryadlari 2018-yil 1-dekabrdan boshlab kiritiladigan tarif koeffitsiyentlari 2019-yil 1-apreldan boshlab kiritiladigan tarif koeffitsiyentlari 1 3,778 4,345 2 4,157 4,781 3 4,571 5,257 4 5,029 5,783 5 5,531 6,361 6 6,084 6,997 7 6,694 7,698 8 7,429 8,543 9 8,246 9,483 10 9,155 10,528 11 10,068 11,578 ”.
Oʻzbekiston Respublikasining “Oʻzbekiston Respublikasi fuqaro aviatsiyasining havo kemalari ekipaj aʼzolarining ish vaqti va dam olish vaqtini normalashtirish” aviatsiya qoidalarining (OʻzR AQ-94) 2-ilovasiga oʻzgartirish kiritish haqida
(order, 2018-11-29)

Oʻzbekiston Respublikasi Vazirlar Mahkamasining 2017-yil 2-sentabrdagi 692-son “Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2010-yil 18-avgustdagi 96-son buyrugʻi bilan tasdiqlangan Oʻzbekiston Respublikasining “Oʻzbekiston Respublikasi fuqaro aviatsiyasining havo kemalari ekipaj aʼzolarining ish vaqti va dam olish vaqtini normalashtirish” aviatsiya qoidalarining (OʻzR AQ-94) (roʻyxat raqami 2141, 2010-yil 15-sentabr) (Oʻzbekiston Respublikasi qonun hujjatlari toʻplami, 2010-y., 37-son, 324-modda) 2-ilovasi ilovaga muvofiq tahrirda bayon etilsin. 2. Mazkur buyruq rasmiy eʼlon qilingan kundan kuchga kiradi. Havo kemasining turi, xodimlari Parvoz vaqti (soatda) Uchish kuni oy yil 1. Transport aviatsiyasi uchun a) Ekipajning uchish xodimlari: B-787, B-767, B-757, A-310, A-300/600, A-320, RJ-85 Meʼyorla�tirilmagan 90 900 Il-76 Meʼyorlashtirilmagan 75 750 Il-114 Meʼyorlashtirilmagan 70 700 b) ekipajning xizmat koʻrsatuvchi xodimlari: Bortkuzatuvchi Meʼyorlashtirilmagan 100 1000 Il-76 HKga bortoperatori Meʼyorlashtirilmagan 80 800 2. Transport va maxsus aviatsiya ishlarida (AXIdan tashqari): Vertolyotlar 8 70 700 An-2 va OʻYEUA 8 80 800 3. AXIda oʻta xavfli oʻgʻitlar: An-2 va OʻYEUA 5 80 800 4. Mineral oʻgʻitlar uygʻunligida oʻrtacha xavfli pestitsidlar bilan ishlashda va mineral oʻgʻitlar va kam xavfli pestitsidlar, bioqoʻshimchalar, aerosev urugʻligi bilan ishlashda: An-2 va OʻYEUA 7 80 800 ”. Mazkur oʻzgartirish Bandlik va mehnat munosabatlari vazirligi, Sogʻliqni saqlash vazirligi, Oʻzbekiston aviatsiya xodimlari kasaba uyushmasi Respublika Kengashi va “Oʻzbekiston havo yoʻllari” milliy aviakompaniyasi bilan kelishilgan.
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(decree, 2018-11-28)

Elektr energetika tarmogʻi korxonalarining moliyaviy barqarorligini oshirish maqsadida, shuningdek Oʻzbekiston Respublikasi Prezidentining 2018-yil 4-iyuldagi “Toshkent shahrida “Delta city” xalqaro yuqori texnologiyali innovatsiya markazi” loyihasini amalga oshirish boʻyicha tashkiliy chora-tadbirlar toʻgʻrisida”gi PQ-3833-son qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. 1. Oʻzbekiston Respublikasi Prezidentining 2017-yil 18-maydagi “Oʻzbekgidroenergo” aksiyadorlik jamiyatini tashkil etish toʻgʻrisida”gi PF-5044-son Farmoni 5-bandining toʻrtinchi xatboshidagi “isteʼmolchilar” degan soʻz “isteʼmolchi jismoniy shaxslar” degan soʻzlar bilan almashtirilsin. 2. Oʻzbekiston Respublikasi Prezidentining 2017-yil 2-maydagi “2017 — 2021-yillarda gidroenergetikani yanada rivojlantirish chora-tadbirlari dasturi toʻgʻrisida” PQ-2947-son qarori 11-bandining uchinchi xatboshidagi “isteʼmolchilar” degan soʻz “isteʼmolchi jismoniy shaxslar” degan soʻzlar bilan almashtirilsin. 3. Oʻzbekiston Respublikasi Prezidentining 2017-yil 4-oktabrdagi “Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish toʻgʻrisida”gi PQ-3310-son qarorining ilovasi rus tilidagi matnida 6-bandning “d” kichik bandi toʻrtinchi xatboshidagi “potrebiteley” degan soʻz “potrebiteley-fizicheskix lits” degan soʻzlar bilan almashtirilsin. 4. Oʻzbekiston Respublikasi Prezidentining 2017-yil 16-oktabrdagi “Oʻzbekiston Respublikasi Investitsiyalar boʻyicha davlat qoʻmitasi faoliyatini yanada rivojlantirish va samaradorligini oshirish chora-tadbirlari toʻgʻrisida”gi PQ-3326-son qarorida: a) 1-bandning ikkinchi xatboshisi chiqarib tashlansin; b) 2 va 3-bandlar oʻz kuchini yoʻqotgan deb topilsin. 5. Oʻzbekiston Respublikasi Prezidentining 2018-yil 19-fevraldagi “Oʻzbekiston Respublikasi Investitsiyalar boʻyicha davlat qoʻmitasi faoliyatini yanada takomillashtirish chora-tadbirlari toʻgʻrisida”gi PQ-3542-son qarorining rus tilidagi matnida: a) 6-bandning ikkinchi xatboshisi chiqarib tashlansin; b) 7-bandning birinchi va ikkinchi xatboshilari chiqarib tashlansin; v) 1-ilovada: “AO “NVK “Uzekspotsentr”” bloki chiqarib tashlansin; “AO “Xalkaro Hamkorlik Markazi”” bloki chiqarib tashlansin; “GP RXVO “Interservis” (gostinitsa “International Notel Tashkent”)” bloki chiqarib tashlansin; izoh chiqarib tashlansin. g) 2-ilovada: “AO “NVK “Uzekspotsentr”” bloki chiqarib tashlansin; “AO “Xalkaro Hamkorlik Markazi”” bloki chiqarib tashlansin; “GP RXVO “Interservis”” bloki chiqarib tashlansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida investitsiya muhitini tubdan yaxshilash chora-tadbirlari toʻgʻrisida” 2018-yil 1-avgustdagi PF-5495-son Farmoni)
(decree, 2020-06-16)

Oʻzbekiston Respublikasi Prezidentining “Oʻzbekiston Respublikasida investitsiya muhitini tubdan yaxshilash chora-tadbirlari toʻgʻrisida” 2018-yil 1-avgustdagi PF-5495-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov zimmasiga yuklansin. 3. Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasiga kelishlari va Oʻzbekiston Respublikasidan ketishlari tartibi 2-bandining “b” kichik bandiga quyidagi mazmundagi xatboshi qoʻshilsin: “Investitsiya kiritish vaqtida Oʻzbekiston Respublikasida oʻrnatilgan eng kam oylik ish haqining 8 500 baravaridan kam boʻlmagan miqdorda xoʻjalik jamiyatlarining aksiyalari va ulushlarini sotib olish, shuningdek, xorijiy korxona tashkil etish shaklida Oʻzbekiston Respublikasiga investitsiya kiritgan xorijiy fuqarolarga koʻp martalik uch yillik viza beriladi va uning amal qilish muddati Oʻzbekiston Respublikasi hududidan chiqish zaruratisiz cheklanmagan miqdorda uzaytiriladi”.